Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: állam tulajdonában lévõ vállalkozói vagyon értékesítésérõl szóló 1995. évi XXXIX. törvény mellékletében felsorolt
Paragraph Index: 2537

h) A 3. pont b) alpont a következõ bekezdésekkel egészül ki: „Amennyiben a helyi önkormányzat a fizetõképessége biztosítása érdekében a bevételek ütemkülönbségének és a kiadások ütemkülönbségének eltérése miatt likvid hitelt (folyószámla-hitelt, munkabér megelõlegezési hitelt stb.) vesz igénybe, a számlavezetõ hitelintézettel kötött szerzõdésben biztosított hitelkeret terhére, az adott napon a kiadások teljesítésére felhasznált összeget hitelfelvételként nem kell könyvelnie. Ebben az esetben a likvid hitellel fedezett kiadást a költségvetési elszámolási számlával szemben kell könyvelni, s emiatt a költségvetési elszámolási számla adott napi egyenlege mínusz elõjelû is lehet. A féléves és az éves költségvetési beszámoló fordulónapján (június 30., illetve december 31.) a költségvetési elszámolási számla egyenlege csak 0 vagy pozitív lehet, ezért a fordulónapon igénybe vett likvid hitel összegét hitelfelvételként le kell könyvelni. Az Ámr. 103. §-ának (11) bekezdésében foglaltak alapján az önkormányzat a likvid hitel fedezetére a költségvetési elszámolási számlához kapcsolódó állami hozzájárulások elszámolási számlán elkülönített összeget is felhasználhatja.

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes